તમે આ ફુકરાઓને પહેલા પણ મળી ચૂક્યા છો અને તમને એ પસંદ પણ આવ્યા હતા. હવે આ જ ફુકરા ફરી એક વાર તમારી સામે આવ્યા છે. પહેલી ફિલ્મની જેમ જ આ ફિલ્મના ફુકરાઓ પણ સાવ નક્કામા છે પરંતુ તેમના સપના રાજકુમારો જેવા છે. ફરહાન અખ્તર પ્રોડ્યુસર તરીકે સોલો ફિલ્મ બનાવવાનુ પસંદ કરતો નથી. એટલે જ તેણે ઝિંદગી ના મિલેગી દોબારા અને દિલ ચાહતા હૈ જેવી મલ્ટી સ્ટાર ફિલ્મ બનાવી હતી. ગ્લેમર ઈન્ડસ્ટ્રીમાં માન્યતા છે કે તમે કરોડોના બજેટમાં ફિલ્મ બનાવતા હોવ તો એક હીરો પર નિર્ભર રહેવાને બદલે બે ત્રણ પાત્રોને લઈને ફિલ્મ બનાવવી ફાયદાકારક રહે છે.